۱۴۴۶-۷-۱تاریخ نشرشوی خبرونه بدخشان بدخشان ولایت کې ۸۳۴۶ وګړو ته روغتیایی خدمات! د #افغانی_سرې_میاشتې روغتیاپالانو د بدخشان ولایت په بېلابېلو سیمو کې د تېرو ۳۰ ورځو په ترڅ کې ۳۱۹۱ تنو ته د کتنې ترڅنګ د اړتیا وړ درمل ورکړی؛ د ۱۲۳ تنو ټپیانو پانسمان، ۷۵۰ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ۲۷۸۰ کسانو ته د روغتیا ساتنې په تړاو اړینې مشورې، ۵۱۶ مېرمنو ته د زیږون په برخه کې خدمات، ۶۶۰ خوارځواکو ماشومانو ته د خوارځواکۍ اړوند خوراکی توکی او ۳۲۶ تنو مېرمنو ته یې د کورنی تنظیم د چمتووالی په برخه کې لازمې مشورې هم ورکړې دی. غور غور ولایت کې پر ۴۵۰ اړمنو او بېوزلو کورنیو د خوراکی او غیر خوراکی توکو مرسته ووېشل شوه! نن پنجشنبه د رجب د میاشتې پر لومړۍ نېټه، د #افغانی_سرې_میاشتې له لوری د غور ولایت د دولینه ولسوالۍ د بېلابېلو کلیو پر ۴۵۰ اړمنو او بېوزلو کورنیو ۲ قلمه د غیر خوراکی توکو تر څنګ په ټولیز ډول ۶۷.۹۵۰ ټنه د خوراکی توکو مرسته ترسره شوه. یاده مرسته چې د ترکیې هېواد د سرې میاشتې له لوری چمتو شوې وه، هرې کورنۍ ته ۱۰۰ کیلو اوړه، ۲۴.۵ کیلو وریژې، ۱۰ لیټره غوړی، ۸ کیلو لوبیا، ۵ کیلو بوره، ۲ کیلو مالګه، ۱ کیلو شین چای، نیمه کیلو بیسکوټ، ۴ کمپلې او یوه د روغتیا ساتنې بسته ورکړل شوه. میدان وردګ میدان وردګو ولایت کې پر اړمنو بزګرانو کیمیاوی سره ووېشل شوه! د #افغانی_سرې_میاشتې له لوری نن پنجشنبه د رجب د میاشتې پر لومړۍ نېټه، د میدان وردګو ولایت د نرخ ولسوالۍ پر ۱۹۴ اړمنو او بېوزلو بزګرانو ۹.۷ ټنه کیمیاوی سره ووېشل شوه. یاده مرسته چې د ترکمنستان هېواد له لوری چمتو شوې وه؛ هرې کورنۍ ته یوه بوجۍ ۵۰ کیلویی کیمیاوی سره ورکړل شوه. مرکزی ریاست کندز کې د روانی ناروغانو د درملنې او پالنې مرکز لپاره د اړتیا وړ درمل چمتو کیږی! نن پنجشنبه د رجب د میاشتې پر لومړۍ نېټه د #افغانی_سرې_میاشتې له لوری ددې خیریه ملی ټولنې په مرکزی دفتر کې د کندز زون د روانی ناروغانو د درملنې او پالنې مرکز لپاره ۷۶ قلمه درملو د چمتو کول په پار د داوطلبۍ غونډه ترسره شوه. یادې ناسته کې ۴ ودانیزو شرکتونو ګډون درلود، چې د نظارت او ارزونې د ټیم له لوری د اسنادو تر ارزونې او کره کتنې وروسته به یې د درملو برابرول د قرارداد پر شرایطو برابر ګټونکی شرکت ته ورکړل شی.